เตือนไม่ต่อตั๋วครูต้องออกจากราชการ
แถมถูกตัดเงินวิทยฐานะ-ฟันคดีอาญา พลสัณฑ์ เผยตัวเลขกว่าแสนราย,ดร.พลสัณฑ์ โพธิ์ศรีทอง ประธานกรรมการมาตรฐานวิชาชีพ (กมว.) เปิดเผยว่า จากข้อมูลของสำนักงานเลขาธิการคุรุสภาพบว่าในวันที่ 8 ธ.ค.นี้ จะมีผู้ที่ถือใบอนุญาตประกอบวิชาชีพทางการศึกษาจำนวน 518,330 ราย และเป็นผู้ที่ถือใบอนุญาตฯที่ได้ยื่นแบบคำขอต่ออายุก่อนวันที่ใบอนุญาตจะหมดอายุ 180 วัน จำนวน 328,636 ราย ดังนั้น จึงเหลือผู้ที่ยังไม่ต่อใบอนุญาตฯอีกถึง 189,694 ราย ซึ่งในจำนวนดังกล่าวคาดว่าน่าจะเป็นผู้ที่เกษียณอายุราชการ เสียชีวิต หรือไม่อาจจะเคยเป็นครูของรัฐ หรือเอกชนมาก่อนแต่ไม่ประสงค์ที่จะประกอบอาชีพทางการศึกษาแล้ว แต่คงไม่ใช่จำนวนทั้งหมด และตนคิดว่ายังมีอีกหลายหมื่นคนที่ยังคงประกอบวิชาชีพทางการศึกษาอยู่ ดังนั้น จึงขอให้บุคคลกลุ่มนี้รีบมาต่อใบอนุญาตประกอบวิชาชีพทางการศึกษาด่วนก่อนวันที่ 8 ธ.ค.นี้,การไม่ต่ออายุใบอนุญาตฯตามกำหนด และปล่อยให้ใบอนุญาตฯหมดอายุ จะทำให้บุคคลดังกล่าว หมดสิทธิ์ต่อการปฏิบัติหน้าที่ทั้งการสอน หรือเป็นผู้บริหารทางการศึกษา ขณะที่คณะกรรมการข้าราชการครูและบุคลากรทางการศึกษา (ก.ค.ศ.) เองก็จะงดเว้น การจ่ายเงินวิทยฐานะ อีกทั้งต้นสังกัดจะต้องให้ออกจากราชการ หรือหากเป็นครูเอกชนก็ต้องพ้นจากการเป็นครูทันทีเพราะถือว่าเป็นครูเถื่อน อย่างไรก็ตามขณะนี้ทาง กมว.ได้ทำหนังสือแจ้งเตือนไปยังต้นสังกัดของผู้ที่ใบอนุญาตฯจะหมดอายุในวันที่ 8 ธ.ค.นี้ ให้แจ้งไปยังผู้ถือใบอนุญาตฯให้มายื่นต่อ ถ้าไม่มาต่อ และยังปฏิบัติหน้าที่อยู่อีกก็จะให้ต้นสังกัดดำเนินการทางอาญาต่อไป ประธาน กมว.กล่าว,ดร.พลสัณฑ์กล่าวอีกว่า แม้ว่าครั้งนี้ทาง กมว.จะอนุโลมให้ผู้ที่ยังไม่ต่อใบอนุญาตฯสามารถมายื่นคำขอต่อใบอนุญาตฯได้จนถึงวันที่ 8 ธ.ค.นี้ โดยไม่มีบทลงโทษใดๆ แต่ในครั้งต่อๆไปเชื่อว่าคงไม่มีการอนุโลม เพราะอนุกรรมการต่อใบอนุญาตประกอบวิชาชีพทางการศึกษาของคุรุสภากำลังพิจารณาว่าหากใครไม่ต่ออายุก่อนใบอนุญาตฯหมดอายุ 180 วัน จะมีการลงโทษสถานหนัก.
ดร.พลสัณฑ์ โพธิ์ศรีทอง ประธานกรรมการมาตรฐานวิชาชีพ (กมว.) เปิดเผยว่า จากข้อมูลของสำนักงานเลขาธิการคุรุสภาพบว่าในวันที่ 8 ธ.ค.นี้ จะมีผู้ที่ถือใบอนุญาตประกอบวิชาชีพทางการศึกษาจำนวน 518,330 ราย
ใบอนุญาตประกอบวิชาชีพ,คำขอต่ออายุ,ครู,พลสัณฑ์ โพธิ์ศรีทอง,คุรุสภา,ข้าราชการ,ข้าราชการครู,ค่าวิทยฐานะ